**1. ΚΑΤΑΧΩΡΗΣΤΕΑ ΣΤΟ ΚΗΜΔΗΣ**

 **2. ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 31 /03/2023**

 **Αριθμ. Πρωτ.: 6254**

 **ΑΠΟΣΠΑΣΜΑ**

**Από το πρακτικό της αριθμ. 9ης /2023 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ**  **Συνεδρίασης**

 **της Οικονομικής Επιτροπής Δήμου Λεβαδέων**

**Αριθμός απόφασης : 49**

 **Σύσταση πάγιας προκαταβολής Δήμου για το έτος 2023 ποσού 6.000,00€ και ορισμός υπολόγου.**

Στη Λιβαδειά σήμερα 28η Μαρτίου 2023 ημέρα Τρίτη και ώρα 13.00 συνεδρίασε έπειτα από αναβολή (λόγω τεχνικών προβλημάτων) η προγραμματισμένη για την 27η Μαρτίου συνεδρίαση με τηλεδιάσκεψη της Οικονομικής Επιτροπής Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 5738/23-03-2023 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα επτά (7), ήτοι:

 **ΠΑΡΟΝΤΕΣ ΑΠΟΝΤΕΣ**

 1.Ταγκαλεγκας Ιωάννης 1.Πούλος Ευάγγελος

2. Μητάς Αλέξανδρος 2.Μπράλιος Νικόλαος

3.Kαλογρηάς Αθανάσιος

4.Σαγιάννης Μιχαήλ Αν και είχαν νόμιμα προσκληθεί

5.Μερτζάνης Κωσταντίνος

6. Καπλάνης Κωνσταντίνος (προσήλθε στο 2ο Θ.Η.Δ)

7. Καραμάνης Δημήτριος (προσήλθε στο 2ο Θ.Η.Δ)

 Ο Πρόεδρος της Οικονομικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών το με αριθμ. πρωτ. 5658/22-03-2023 έγγραφο του Τμήματος Προϋπολογισμού , Λογιστηρίου & Προμηθειών του Δήμου Λεβαδέων στο οποίο αναφέρονται τα παρακάτω:

*Στο άρθρο 173 του Ν. 3463/2006 ( Κώδικας Δήμων και Κοινοτήτων ) όπως αυτό τροποποιήθηκε με το άρθρο 207 του Ν.4555/2018, ορίζονται τα ακόλουθα :*

1. *Με απόφαση της Οικονομικής Επιτροπής παρέχεται πάγια προκαταβολή σε βάρος του σχετικού κωδικού αριθμού του προϋπολογισμού . Με την απόφαση αυτήν ορίζονται :*
2. *Οι δαπάνες που θα αντιμετωπιστούν από τη πάγια προκαταβολή , τα όρια των πιστώσεων που έχουν εγγραφεί στους οικείους κωδικούς αριθμούς του προϋπ/σμού.*
3. *Το ποσό της προκαταβολής ,που δε μπορεί να υπερβαίνει για τις περιπτώσεις των Δήμων από 30.001 κατοίκων , όπως του Καλλικρατικού Δήμου Λεβαδεων , το ποσό των 6.000,00 ευρώ .*
4. *Ο Δημοτικός υπάλληλος ή και ο αναπληρωτής του, στο όνομα του οποίου θα εκδοθεί το ένταλμα και ο οποίος θα ενεργεί τις πληρωμές , σύμφωνα με τις έγγραφες εντολές του Δημάρχου.*
5. *Ο Δήμαρχος μετά τον έλεγχο των δικαιολογητικών από την αρμόδια υπηρεσία εκδίδει ισόποσα χρηματικά εντάλματα σε βάρος των πιστώσεων του προϋπολογισμού για κάθε δαπάνη . Τα χρηματικά εντάλματα εκδίδονται στο όνομα του δικαιούχου και σημειώνεται σ΄ αυτά ότι η πληρωμή έγινε από τη πάγια προκαταβολή .*
6. *Για τις προμήθειες ,τις εργασίες και τις μεταφορές που πληρώνονται από τη πάγια προκαταβολή ,αξίας μέχρι ( 400,00) ευρώ, δεν απαιτείται η τήρηση των διαδικασιών ανάθεσης που προβλέπει η ισχύουσα κατά περίπτωση νομοθεσία ούτε η σύνταξη μελέτης ή τεχνικών προδιαγραφών .*
7. *Τα ποσά της πάγια προκαταβολής κατατίθενται σε πιστωτικά ιδρύματα που εποπτεύει η Τράπεζα της Ελλάδος, σε λογαριασμούς ειδικού σκοπού, που ανήκουν στον οικείο Δήμο, μετά από πρόταση των υπολόγων διαχειριστών και απόφαση του Δημοτικού Συμβουλίου. Υπεύθυνοι κίνησης των λογαριασμών είναι οι δημοτικοί υπάλληλοι*
8. *Η διαχείριση της πάγιας προκαταβολής και η τακτοποίηση του υπολόγου θα γίνουν σύμφωνα με τις ανωτέρω διατάξεις καθώς και των άρθρων 35 και 37 του Β.Δ/τος 17/5- 15/6/59 .*

*Σύμφωνα με τις διατάξεις της παρ. 2 του άρθρου 35 του ανωτέρω Β.Δ/τος , απαραίτητη προϋπόθεση για να πληρωθεί μια δαπάνη από τη πάγια προκαταβολή είναι να υπάρχει σχετική πίστωση στο προϋπολογισμό . Μετά τη σύσταση ο υπόλογος υπάλληλος διενεργεί τις πληρωμές με βάσει έγγραφες εντολές Δημάρχου . Οι πληρωμές θα πρέπει να γίνονται με βάσει τα δικαιολογητικά που προβλέπει ο Νόμος για κάθε κατηγορία δαπάνης , σαν να επρόκειτο να εκδοθεί κανονικό ένταλμα πληρωμής ( παρ. 3 άρθρου 35 του Β.Δ/.τος).*

1. *Η διαδικασία αποκατάστασης και απόδοσης της πάγιας προκαταβολής , σύμφωνα με το άρθρο 35 του Β.Δ/τος έχει ως εξής : α) Τα δικαιολογητικά των δαπανών που πληρώθηκαν από τη πάγια προκαταβολή μετά των έλεγχο των δικαιολογητικών από τη λογιστική υπηρεσία, υποβάλλονται για έλεγχο στη Οικονομική Επιτροπή β) Μετά την έκδοση της εγκριτικής απόφασης ο Δήμαρχος εκδίδει ισόποσα χρηματικά εντάλματα για κάθε δαπάνη σε βάρος των πιστώσεων των οικείων κωδικών αριθμών του προϋπολογισμού . Τα χρηματικά εντάλματα εκδίδονται στο όνομα των πληρωθέντων δικαιούχων και σημειώνεται πάνω σ΄ αυτά ότι πληρώθηκαν από τη πάγια προκαταβολή. Με την εξόφληση των ανωτέρω ενταλμάτων ο υπόλογος υπάλληλος αναπληρώνει το ποσό που έχει δαπανήσει και αποκαθιστά με τον τρόπο αυτό το ποσό της πάγιας προκαταβολής στο αρχικό της ύψος . Κατά τη λήξη του οικονομικού έτους ο υπόλογος υπάλληλος καταθέτει ολόκληρο το ποσό της πάγιας προκαταβολής στο Ταμείο του Δήμου . Το σχετικό γραμμάτιο είσπραξης τίθεται υπόψη της Οικονομικής Επιτροπής, προκειμένου να διαπιστωθεί η έγκαιρη και κανονική επιστροφή της πάγιας προκαταβολής.*
2. *Στο Κ.Α 00/8251.001 του σκέλους των εξόδων του προϋπολογισμού οικ. έτους 2023 έχει εγγραφεί πίστωση ύψους 6.000,00 ευρώ.*

***Σύμφωνα με τα ανωτέρω και βάσει:***

 *α) Του άρθρου 173 του Ν. 3463/2006 ( ΚΔΚ ) όπως αυτό τροποποιήθηκε με το άρθρο 207 του Ν.4555/2018*

 *β) Του άρθρου 35 του ΒΔ 17/5-15/6/59*

***Καλείται η Οικονομική Επιτροπή να αποφασίσει:***

* *Τη σύσταση πάγιας προκαταβολής για το έτος 2023 του Δήμου Λεβαδέων ποσού 6.000,00 €.*
* *Τον ορισμό δημοτικού υπαλλήλου ή και τον αναπληρωτή του, ως υπόλογο για τη διαχείριση της πάγιας προκαταβολής, στο όνομα του οποίου θα εκδοθεί το σχετικό ένταλμα και ο οποίος θα ενεργεί τις πληρωμές σε βάρος της παγίας προκαταβολής σύμφωνα με τις έγγραφες εντολές της δημάρχου. (Εξαίρεση αποτελούν μόνο ο προϊστάμενος του Δημοτικού Ταμείου, ο αναπληρωτής αυτού και o προϊστάμενος του τμήματος Προϋπολογισμού, Λογιστικού & Προμηθειών, οι οποίοι είναι υπόλογοι ) .*
* *Οι δαπάνες που θα αντιμετωπιστούν από την πάγια προκαταβολή και το προτεινόμενο ύψος τους, στους οικείους κωδικούς αριθμούς του προϋπολογισμού αναγράφονται αναλυτικά στον συνημμένο πίνακα.*
* *Η διαχείριση της πάγιας προκαταβολής και η τακτοποίηση του υπολόγου θα γίνουν σύμφωνα με τις διατάξεις του άρθρου 173 του Ν. 3463/2006 ( ΚΔΚ ) και των άρθρων 35 και 37 του ΒΔ 17/5-15.6.59.*

  **Η Οικονομική Επιτροπή λαμβάνοντας υπόψη :**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

- Τις διατάξεις του Ν. 5013/2023 άρθρο 31 Αρμοδιότητες Οικονομικής Επιτροπής Δήμων - Τροποποίηση παρ. 1, αντικατάσταση παρ. 2, προσθήκη παρ. 4 στο άρθρο 72 του Ν.3852/2010

-τις διατάξεις του άρθρου 173 του Ν. 3463/2006 ( ΚΔΚ ) ,όπως τροποποιήθηκε από το άρθρο 207 του Ν.4555/18

-τη σχετική πίστωση 6.000,00€ στον Κ.Α. 00/8251.001 του προϋπολογισμού οικ. έτους 2023

- τις διατάξεις των άρθρων 35 και 37 του ΒΔ 17/5-15.6.59

-Το με αριθ. πρωτ. 5658/22-03-2023 έγγραφο του Τμ. Προϋπ/σμού Λογιστηρίου & Προμηθειών που είχε διανεμηθεί

- Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

1.Συστήνει πάγια προκαταβολή έτους 2023 για τον Δήμο Λεβαδέων ποσού 6.000,00 €

2. Ορίζεται υπόλογος της παγίας προκαταβολής του Δήμου ο δημοτικός υπάλληλος ΤΣΙΦΗΣ ΔΗΜΗΤΡΙΟΣ – κλάδου ΔΕ Διοικητικού - στο όνομα του οποίου θα εκδοθεί το ένταλμα και o οποίος θα ενεργεί τις πληρωμές σε βάρος της παγίας προκαταβολής σύμφωνα με τις έγγραφες εντολές του Δημάρχου

 3. Οι δαπάνες που θα αντιμετωπιστούν και θα διενεργούνται από την πάγια προκαταβολή

 σε βάρος των Κ.Α. του τρέχοντος προϋπολογισμού καθώς και το ύψος τους ορίζονται οι εξής:

|  |  |  |  |
| --- | --- | --- | --- |
| **Κ.Α** | **ΑΙΤΙΟΛΟΓΙΑ ΠΙΣΤΩΣΗΣ** | **ΠΡΟΤΕΙΝΟΜΕΝΟ ΠΟΣΟ** | **ΕΓΓΕΓΡΑΜΜΕΝΗ ΠΙΣΤΩΣΗ ΣΤΟΝ ΠΡΟΫΠΟΛΟΓΙΣΜΟ** |
| **00** | **ΓΕΝΙΚΕΣ ΥΠΗΡΕΣΙΕΣ** |  |  |
| 00/6073 | Δαπάνες επιμόρφωσης προσωπικού και συμμετοχής σε συνέδρια και σεμινάρια | 400,00€ | 10.000,00€ |
| 00/6111 | Αμοιβές νομικών & συμβολαιογράφων (για προεισπράξεις αμοιβής υποθηκοφύλακα για μεταγραφές) | 500,00€ | 16.000,00€ |
| 00/6116 | Αμοιβές δικαστικών επιμελητών | 400,00€  | 1.000,00€ |
| 00/6421 | Οδοιπορικά έξοδα και αποζημίωση μετακινούμενων αιρετών | 400,00€ | 2.000,00€ |
| 00/6433 | Τιμητικές διακρίσεις, αναμνηστικά δώρα και έξοδα φιλοξενίας φυσικών προσώπων και αντιπροσωπειών | 1.000,00€ | 1.000,00€ |
| 00/6434 | Λοιπές δαπάνες δημοσίων σχέσεων | 1.000,00 € | 1.000,00€ |
| 00/6441 | Συμμετοχές σε συνέδρια, συναντήσεις και διαλέξεις | 400,00€ | 1.500,00€ |
| 00/6443 | Δαπάνες δεξιώσεων και εθνικών ή τοπικών εορτών | 400,00€ | 1.000,00€ |
| 00/6494 | Έξοδα συμβολαιογράφων και δικαστικών επιμελητών | 400,00 € | 1.000,00€ |
| 00/6495.002 | Αμοιβή ΤΕΕ από τακτοποίηση δημοτικών αυθαιρέτων (σχολείων κλπ.) | 200,00€ | 200,00€ |
| 00/6495.012 | Παράβολα διάφορα | 250,00€ | 250,00€ |
| 00/6821.001 | Φορολογικά πρόστιμα και προσαυξήσεις χρήσης | 400,00 € | 3.000,00€ |
| **10** | **ΥΠΗΡΕΣΙΕΣ ΔΙΟΙΚΗΤΙΚΕΣ-ΟΙΚΟΝΟΜΙΚΕΣ****ΥΠΗΡΕΣΙΕΣ** | **ΠΡΟΤΕΙΝΟΜΕΝΟ ΠΟΣΟ** | **ΕΓΓΕΓΡΑΜΜΕΝΗ ΠΙΣΤΩΣΗ ΣΤΟΝ ΠΡΟΫΠΟΛΟΓΙΣΜΟ** |
| 10/6691 | Προμήθεια ειδών σημαιοστολισμού και φωταγωγήσεων | 400,00€ | 400,00€ |
| **15** | **ΥΠΗΡΕΣΙΕΣ ΠΟΛΙΤΙΣΜΟΥ, ΑΘΛΗΤΙΣΜΟΥ ΚΑΙ ΚΟΙΝΩΝΙΚΗΣ ΠΟΛΙΤΙΚΗΣ** | **ΠΡΟΤΕΙΝΟΜΕΝΟ ΠΟΣΟ** | **ΕΓΓΕΓΡΑΜΜΕΝΗ ΠΙΣΤΩΣΗ ΣΤΟΝ ΠΡΟΫΠΟΛΟΓΙΣΜΟ** |
| 15/6117.007 | Ανάθεση εργασίας για χόρδισμα πιάνου Δημοτικού Ωδείου | 300,00€ | 300,00€ |
| 15/6265.001 | Συντήρηση και επισκευή λοιπού εξοπλισμού Κατασκήνωσης στην Παλιομηλιά | 500,00€ | 500,00€ |
| 15/6265.005 | Συντήρηση και επισκευή εξοπλισμού Δημοτικού Κολυμβητηρίου | 800,00€ | 5.000,00€ |
| 15/6265.004 | Συντήρηση και επισκευή ηλεκτρικών συσκευών | 500,00€ | 500,00€ |
| 15/6265.009 | Συντήρηση-Επισκευή ηλεκτρονικών πινάκων προβολής αποτελεσμάτων Δημοτικού Κλειστού Γυμναστηρίου Λιβαδειάς | 600,00€ | 600,00€ |
| 15/6681.002 | Προμήθεια ειδών φαρμακείου | 300,00€ | 300,00€ |
| **40** | **ΥΠΗΡΕΣΙΕΣ ΠΟΛΕΟΔΟΜΙΑΣ** |  |  |
| 40/6331.001 | Παράβολα για την νομιμοποίηση αυθαιρέτων | 300,00€ | 300,00€ |

1. Η διαχείριση της πάγιας προκαταβολής και η τακτοποίηση του υπολόγου θα γίνουν σύμφωνα με τις διατάξεις του άρθρου 173 του Ν. 3463/2006 ( ΚΔΚ ) και των άρθρων 35 και 37 του ΒΔ 17/5-15.6.59.

**Η απόφαση πήρε αριθμό 49/2023.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΠΙΣΤΟ ΑΠΟΣΠΑΣΜΑ

 ΤΑ ΜΕΛΗ Λιβαδειά 31 -03-2023

 Ο ΠΡΟΕΔΡΟΣ

1.Μητάς Αλέξανδρος ΙΩΑΝΝΗΣ Δ. ΤΑΓΚΑΛΕΓΚΑΣ

2.Καλογρηάς Αθανάσιος

3.Σαγιάννης Μιχαήλ

4.Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5.Καπλάνης Κωνσταντίνος

6.Καραμάνης Δημήτριος